REGOLAMENT TAL-KUMMISSJONI (KE) Nru 630/2007
ta’ l-4 ta’ Ġunju 2007
li jemenda r-Regolament tal-Kunsill (KE) Nru 32/2000 biex jitqiesu l-emendi tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 32/2000 tas-17 ta' Diċembru 1999 li jiftaħ u jipprovdi għall-amministrazzjoni tal-kwoti tat-tariffi tal-Komunità marbuta fil-GATT u xi kwoti ta' tariffi oħra tal-Komunità u li jistabbilixxi regoli dettaljati biex jiġu rranġati l-kwoti, u jiġi mħassar ir-Regolament (KE) Nru 1808/95 (1), speċjalment l-Artikolu 9(1)(a) tiegħu,
Billi:
(1)
Fin-Nomenklatura Magħquda għall-2007, stabbilita fir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (2), kif emendata bir-Regolament tal-Kummissjoni (KE) Nru 1549/2006 (3), il-kodiċijiet tan-nomenklatura magħquda (kodiċi NM) għal ċerti prodotti ġew emendati. L-Annessi I, III, IV u V tar-Regolament (KE) Nru 32/2000 jirreferu għal uħud minn dawn il-kodiċijiet NM. Għaldaqstant, huwa meħtieġ li dawn l-Annessi jiġu aġġustati.
(2)
Ir-Regolament (KE) Nru 32/2000 għandu għalhekk jiġi emendat skond dan.
(3)
Billi r-Regolament (KE) Nru 1549/2006 daħal fis-seħħ fl-1 ta' Jannar 2007, dan ir-Regolament għandu jkun applikabbli mill-istess data.
(4)
Il-miżuri previsti f’dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
L-Annessi I, III, IV u V tar-Regolament (KE) Nru 32/2000 jiġu emendati kif stabbilit fl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ l-għada ta' meta jkun ippubblikat fil-Ġurnal Uffiċjali ta' l-Unjoni Ewropea.
Għandu japplika mill-1 ta’ Jannar 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 4 ta’ Ġunju 2007.